مَتّیٰ 27
27-نجی باب
یهودا اُزونی آسیار
مَرقُس 15:1؛ لوقا 23:1-2؛ یوحنا 18:28-32
1ایر سَحِر بیلِن هِمّه یُلباشچی کاهینلار و خالقینگ یاشولیلاری عیسی اُلوم جِزاسینی بِرمِک بارادا ماصلاحات گِچیردیلِر. 2اُنی دانگیپ، حاکیم پیلاتُسا اِلتیپ تابشیردیلار.
3سُنگرا عیسی خایینلیق اِدِن یهودا اُنی مَحکوم اِدِنلِرینی گُروپ، اِدِن ایشینه اُکوندی. اُل اُتوز سِکّه کوموشی ایزینا، یُلباشچی کاهینلارا و یاشولیلارا گِتیریپ: 4«مِن بیگونَه آداما خایینلیق اِدیپ، گونَه قازاندیم» دییدی. اُلار-دا: «بیزه نَمه، بو سِنینگ اُز ایشینگ» دییدیلِر. 5یهودا کوموشلِری عیباداتخانانینگ ایچینه زینگدی-دا، چیقیپ گیتدی. سُنگرا گیدیپ، اُزونی آسدی. 6یُلباشچی کاهینلار بُلسا کوموشلِری آلیپ: «بو پولّاری عیباداتخانانینگ خازیناسیندا قُیماق شِریغاتدا دُغری گِلمِیَر، سِبَبی بولار قان باهاسیدیر» دییدیلِر. 7شِیلهلیکده، ماصلاحات گِچیریپ، بیگانهلِره مازارچیلیق بِجِرمِک اوچین، بو پول بیلِن کویزهبِجِریَنینگ یِرینی ساتین آلدیلار. 8شُنونگ اوچین اُل یِره شو گونه چِنلی «قان یِریسی» دیییلیَر. 9-10شُندا اِرمیا پیغامبار سِبَبی آیدیلان شو سُز بِرجای بُلدی: - «اسرائیل خالقینینگ اُنونگ باهاسی حُکمونده کِسِن اُتوز سِکّه کوموشونی آلیپ، خودایینگ مانگا آیدیشی یالی، کویزهبِجِریَنینگ یِرینی ساتین آلدیلار.»
عیسی پیلاتُسینگ حوضوریندا
مَرقُس 15:2-5؛ لوقا 23:3-5؛ یوحنا 18:33-38
11عیسانی حاکیمینگ حوضورینا گِتیردیلِر. حاکیم اُندان: «سِن یهودیلِرینگ پاتیشاهسیمی؟» دیییپ سُرادی. عیسی هِم: «اُز آیدیشینگ یالیدیر» دیییپ جُغاپ بِردی. 12یُلباشچی کاهینلار بیلِن یاشولیلار اُنگا تُهمِت اورانلاریندا، اُل هیچ هیلی جُغاپ بِرمِدی. 13سُنگرا پیلاتُس اُندان: «سِنینگ قارشینگا بِریلیَن مونچا شاهاتلیقلاری اِشیتمِیَرسینگمی؟» دیییپ سُرادی. 14عیسی اُنونگ یِکِجه سُراغینا هِم جُغاپ بِرمِدی. حاکیم مونگا قاتی حایران قالدی.
15حاکیم هِر پِسَح بایرامیندا خالقینگ خاییشی بیلِن بیر زیندانینی بُشاتماغی عادات اِدینیپدی. 16شُل واقتلار باراباس دییِن آدی بِلّی بیری زینداندا یاتیردی. 17شِیلهلیکده، خالق ییغنانیشاندا پیلاتُس اُلاردان: «سیزینگ اوچین کیمی بُشاتماغیمی ایسلِیَرسینگیز؟ باراباسیمی یا-دا مسیح دیییلیَن عیسانی؟» دیییپ سُرادی. 18پیلاتُس یُلباشچی کاهینلار بیلِن یاشولیلارینگ عیسانی باخیلچیلیقدان تابشیراندیقلارینی بیلیَردی. 19پیلاتُس حُکوم تاختیندا اُتیرقا-دا، آیالی اُنگا: «اُل دُغری آدام بیلِن ایشینگ بُلماسین، سِبَپلی مِن گِچِن گیجه دیشیمده اُل سِبَپلی کَن عاذاپلار چِکدیم» دیییپ، خابار یُلّاپدی. 20اِمّا یُلباشچی کاهینلار بیلِن یاشولیلار عیسانینگ دِرِگینه باراباسی بُشاتماغینی ایسلَنگ دیییپ، جِماغاتی کوشگوردیلِر. 21حاکیم اُلارا یوزلِنیپ: «سیز بو ایکیسیندِن مِنینگ هایسینی بُشاتماغیمی ایسلِیَرسینگیز؟» دیییپ سُرادی. اُلار هِم: «باراباسی» دیییپ جُغاپ بِردیلِر. 22پیلاتُس اُلارا: «اُندا مِن مسیح دیییلیَن عیسانی نَمه اِدِیین؟» دیییپ سُرادی. اُلارینگ هِمّهسی بیراغیزدان: «اُل صلیبه چویلِنسین!» دییدیلِر. 23پیلاتُس: «نَمه اوچین؟ اُل نَمه یامانلیق اِتدی؟» دیییپ سُرادی. اِمّا اُلار: «اُنی صلیبه چویله!» دیییپ، خاص بِتِر قیغیریشدیلار.
24پیلاتُس اِلیندِن هیچ زات گِلمِجِکدیگینی بیلِنسُنگ، قالماغالینگ بُلسا باردیغچا آرتیاندیغینی گُرِنسُنگ، اِلینه سو آلدی-دا، جِماغاتینگ اُوونده اِلینی یوووپ: «بو آدامینگ قانینینگ دُکولمِگینده مِن گونَهسیز. مونگا سیز جُغاپکَرسینگیز!» دییدی. 25هِمّه خالق: «اُنونگ قانینا بیزینگ بیلِن فِرزِنتلِریمیز جُغاپکَر!» دیییپ جُغاپ بِردیلِر. 26شُندا پیلاتُس باراباسی بُشاتدی، عیسانی بُلسا قامچیلادیپ، صلیبه چویلِمِک اوچین سِربازلارینگ اِلینه بِردی.
سِربازلار عیسانی ماسغارالایار
مَرقُس 15:16-20؛ یوحنا 19:2-3
27سُنگرا پیلاتُسینگ سِربازلاری عیسانی حُکومِت کُشگونونگ حایاطینا اِلتیپ، هِمّه قُشون بُلومینی اُنونگ داشینا اویشوردیلِر. 28لِباسلارینی چیقاریپ، گِرشینه قیزیل دُن گِیدیردیلِر. 29تیکِندِن تَچ اُروپ، باشینا گِیدیردیلِر-ده، ساغ اِلینه تایاق توتدوردیلار. اُوونده دیزا چُکوپ: «یاشاسین، اِی، یهودیلِرینگ پاتیشاهسی!» دیییپ، اُنی ماسغارالادیلار. 30اُنونگ اوستونه تویکوردیلِر، تایاقلاپ، باشینا اوردولار. 31اُنی ماسغارا اِدِنلِریندِن سُنگ، دُنی اِگنیندِن چیقاردیلار-دا، اُز لِباسینی گِیدیریپ، صلیبه چویلِمَگه آلیپ گیتدیلِر.
عیسی صلیبه چویلِنیَر
مَرقُس 15:21-32؛ لوقا 23:26-43؛ یوحنا 19:17-27
32یُلدا باریارقالار، شمعون آدلی قیرِوانلی بیر آداما ساتاشدیلار. اُلار بو آدامی عیسانینگ صلیبینی گُتِرمَگه مِجبور اِتدیلِر. 33اُلار جُلجُتا (بو «کِلّهچاناق دِپهسی» دییمِگی بیلدِردیَر) دییِن یِره گِلدیلِر. 34شُندا اُنگا ایچیرجِک بُلوپ، شِرابا آجی زاد قاریلانی بِردیلِر، اِمّا عیسی دادانیندان سُنگ، اُنی ایچمِکدِن یوز اُووردی. 35- اُنی صلیبه چویلَنلِریندِن سُنگ، قُرعه آتیشیپ لِباسلارینی اُزآرا پایلاشدیلار. 36سُنگرا اُل یِرده اُتوریپ، اُنگا قاراوولّیق اِتدیلِر. 37دِپهسینده بُلسا: «بو یهودیلِرینگ پاتیشاهسی عیسادیر» دییِن اِتمیش یازغیسینی آسدیلار. 38اُنونگ بیلِن بیله ایکی اُغرینی هِم صلیبه چویلِدیلِر. اُلارینگ بیری عیسانینگ ساغ طارافیندا، بِیلِکیسی سُل طارافیندادی.
39گِچیپ باریانلار باشلارینی چایقاپ، عیسی سِووپ: 40«هانی-دا، سِن عیباداتخانانی ییقیپ، اوچ گونده سالجاقدینگ-آ. اِگِر خودایینگ اُغلی بُلسانگ، صلیبدِن آشاق دوش-ده و اُزونگی نِجات بِر-دا!» دیییَردیلِر. 41یُلباشچی کاهینلار، دین عُلَمالار و یاشولیلار هِم عیسانی اِدیل شونونگ یالی ماسغارالاپ، بیری-بیرلِرینه: 42«باشغالاری نِجات بِردی، اِمّا اُزونی نِجات بِریپ بیلِنُق. اُزی هِم اسرائیلینگ پاتیشاهسیمیش، اُندا، قُی، اُل شو واقتینگ اُزونده صلیبدِن آشاق دوشسون، بیز هِم مونی گُروپ، اُنگا ایمان گِتیرِلی. 43اُل خودایا تُوِگِّل اِتیَردی. اِگِر خودای قاوی گُریَن بُلسا، قُی، شو واقتینگ اُزونده اُنی نِجات بِرسین. هانی، اُل: ”مِن خودایینگ اُغلودیرین“ دیییَردی» دیییشیَردیلِر. 44شِیله هِم، عیسی بیلِن بیله صلیبه چویلِنِن اُغریلار-دا اُنگا سِویَردیلِر.
عیسانینگ اُلومی
مَرقُس 15:33-41؛ لوقا 23:44-49؛ یوحنا 19:28-30
45گونُرتان اُن ایکیدِن اُیلَن ساغات اوچه چِنلی هِمّه یوردی قارانگقیلیق آلدی. 46- اُیلَن ساغات اوچ تُوِرِگی عیسی قاتی سِس بیلِن قیغیریپ: «ایلی، ایلی، لما سبقتنی؟» یَعنی: «خوداییم، خوداییم! نَمه اوچین مِنی تِرک اِتدینگ؟» دییدی. 47اُل یِرده دورانلارینگ کَبیرلِری مونی اِشیدِنلِرینده: «اُل اِلیاسی چاغیریار» دیییشدیلِر. 48بیر آدام یُرتوپ باریپ، بیر اَبری تورشی شِرابا باتیردی. اُنی بیر تایاغینگ اوجونا داقدی-دا، ایچیرجِک بُلوپ، عیسی اوزاتدی. 49بِیلِکیلِر-ده: «دورونگ، گُرِلینگ! اِلیاس گِلیپ، اُنی نِجات بِرِرمیکَه؟» دیییشدیلِر. 50عیسی یِنه-ده قاتی سِس بیلِن قیغیریپ، جان بِردی.
51شُل واقت عیباداتخانانینگ پِردهسی یُقاردان آشاغینا چِنلی ییرتیلیپ، ایکَه بُلوندی، یِر تیترَپ، داشلار یاریلدی. 52قابرلار آچیلیپ، اُلِن اِنچِمه مُقادِّس آداملارینگ جِسِدی دیرِلدی. 53اُلار قابرلاردان چیقیپ، عیسی دیرِلِندِن سُنگ، مُقادِّس شَهره باریپ، کَن آداملارا گُروندیلِر. 54عیسی قاراوولّیق اِدیپ دوران اَفسَر بیلِن یانینداقی سِربازلار یِر تیترِمَنی، بُلان بِیلِکی زاتلاری گُرِنلِرینده، قُرقا دوشوپ: «دُغرودان-دا، بو خودایینگ اُغلی میشدیق!» دییدیلِر.
55اُل یِرده بُلیان زاتلارا اوزاقدان گُزَّپ دوران بیرتُپار آیالّار-دا باردی. اُلار عیسی خیدمات اِدیپ، جلیلهدِن اُنونگ ایزینا دوشوپ گِلیپدیلِر. 56اُلارینگ آراسیندا مَجدَلَلی مریم، یعقوب بیلِن یوسفینگ اِنهسی مریم باردی، شِیله-ده زِبِدینینگ اُغولّارینینگ اِنهسی هِم باردی.
عیسانینگ جایلانیشی
مَرقُس 15:42-47؛ لوقا 23:50-56؛ یوحنا 19:38-42
57آغشام دوشِن واقتی یوسف آدلی رامهلی بیر بای آدام گِلدی. اُل هِم عیسانینگ شَگیرتلِریندِندی. 58اُل پیلاتُسینگ یانینا باریپ، عیسانینگ جِسِدینی دیلِدی. شُندا پیلاتُس جِسِدینگ اُنگا بِریلمِگینی دِستور بِردی. 59-60یوسف جِسِدی آلیپ، اُنی تَمیز کِفِنه دُلاپ، قایادا اُزی اوچین قازدیریپ بِجِردِن تَزه قابریندا جایلادی. سُنگرا قابرینگ آغزینا بیر داش تُغالاپ گِتیریپ قُیدی-دا، اُل یِردِن گیتدی. 61مَجدَلَلی مریم بیلِن بِیلِکی مریم هِم شُل یِرده قابرینگ قارشیسیندا اُتیردیلار.
62اِرتِسی گونی، یَعنی تاییارلیق گونونینگ اِرتِسی یُلباشچی کاهینلار بیلِن فَریسیلِر پیلاتُسینگ یانینا ییغنانیشیپ: 63«آقا، اُل یالانچینینگ هِنیز دیریکَه: ”مِن اوچ گوندِن سُنگ دیرِلِرین“ دییِنی بیزینگ یادیمیزدا. 64شُنونگ اوچین اوچولِنجی گونه چِنلی قابرینگ قُریپ ساقلانماغینی دِستور بِر، شَگیرتلِری گیجه گِلیپ، جِسِدی اُغورلاپ، خالقا بُلسا: ”اُل دیرِلدی“ دییَیمِسینلِر. بو سُنگقی یالان اُنگکودِن-ده بِتِر بُلار» دییدیلِر. 65پیلاتُس اُلارا: «یانینگیزا سِربازلار آلیپ، گیدینگ-ده، قابری اُز بیلشینگیز یالی قُریپ ساقلادینگ» دییدی. 66اُلار هِم سِربازلار بیلِن گیدیپ، داشی مُهورلِدیلِر-ده، قاراوولّوق اِتدیریپ، قابری قُریپ ساقلاتدیلار.
knc_Arab kas_Arab pes_Arab urd_Arab azb_Arab azb_Arab azb_Arab urd_Arab azb_Arab azb_Arab azb_Arab azb_Arab urd_Arab azb_Arab pbt_Arab urd_Arab azb_Arab azb_Arab urd_Arab urd_Arab azb_Arab azb_Arab azb_Arab ckb_Arab urd_Arab azb_Arab azb_Arab